Diari Oficial de la Generalitat Valenciana


Sumari del DOGV 5758, del 08-05-2008 (2008/5615)

RESOLUCIÓ conjunta de 16 d'abril de 2008, de la Direcció General de Personal i de la Direcció General d'Avaluació, Innovació i Qualitat Educativa i de la Formació Professional, per la que es concedixen recursos humans complementaris a determinats centres d'acció preferent en el marc del Previ.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5758

Data del DOGV
:   08-05-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/5615


Data del document
:   16-04-2008

Organisme emissor
:   Conselleria d'Educació

Tipus de document
:   Resolució

Descriptors 

:   * Elda
    * Guardamar del Segura
    * Torrevieja
    * Calp
    * Elx
    * Orihuela
    * administració del personal
    * història
    * ensenyament secundari
    * psicologia
    * matemàtiques
    * alumne
    * protecció de la infància
    * violència
    * geografia
    * personal docent
    * delinqüència juvenil
    * mètode pedagògic
    * alumnat
    * centre d'ensenyament

RESOLUCIÓ conjunta de 16 d'abril de 2008, de la Direcció General de Personal i de la Direcció General d'Avaluació, Innovació i Qualitat Educativa i de la Formació Professional, per la que es concedixen recursos humans complementaris a determinats centres d'acció preferent en el marc del Previ. [2008/5615]  
Al Ple de l'Observatori de la convivència escolar celebrat al Gener de 2007 en el que es va presentar l'anàlisi de les incidències traslladades pels centres educatius al Registre Central durant el curs 2005/2006, es va acordar contactar amb aquells que van registrar més incidències, amb l'objectiu últim de conéixer i analitzar la seua situació real respecte a la convivència, estudiar les necessitats que pogueren tindre i respondre eficaçment a les mateixes.  
D'esta manera es va analitzar la situació en dotze centres de la Comunitat Valenciana, quatre en la província de València i huit en la d'Alacant. Els recursos sol·licitats pels centres de la província de València ja van ser implementats per al curs 2007/2008. La present Resolució concedix recursos humans complementaris sol·licitats per set dels centres restants, tots ells de la província d'Alacant.  
La present Resolució en el marc del Previ, forma part al mateix temps, del Pla Integra, que establix programes dirigits a reduir l'abandó escolar prematur i a atendre singularment als centres que registren un nombre més gran d'incidències en el Registre Central. L'objectiu és promoure un clima escolar que afavorisca el desenrotllament personal, intel·lectual i emocional de tot l'alumnat.  
Per tot això i en virtut de les competències que els atribuïx el Decret 118/2007, de 27 de juliol, del Consell, pel que s'aprova el reglament orgànic i funcional de la conselleria d'Educació, estes direccions generals, resolen:  
Primer  
Concedir per al curs escolar 2008/2009 els recursos humans complementaris sol·licitats pels centres educatius que s'inclouen en l'annex I en el marc del Pla Integra per al desenrotllament de les activitats previstes en el Pla de Convivència de cada centre escolar i d'acord amb el que preceptua l'Orde de la conselleria d'Educació 4 de juliol de 2001.  
Segon  
Al terme del curs escolar 2008/2009, la Direcció General d'Avaluació, Innovació, Qualitat Educativa i de la Formació Professional avaluarà el funcionament dels referits Plans de convivència dels centres que s'especifiquen en l'annex I, així com l'aprofitament dels recursos complementaris concedits mitjançant la present Resolució. Per a això la Direcció Territorial d'Educació corresponent, remetrà abans del 15 de Juliol de 2009 un informe de la Inspecció d'Educació, ajustat al model que elaborarà a este efecte l'esmentada Direcció General.  
La present resolució produirà efecte l'endemà de la seua publicació en el Diari Oficial de la Comunitat Valenciana.  
Contra la present resolució, que no esgota la via administrativa, es podrà interposar recurs d'alçada davant de la Secretaria Autonòmica d'Educació en el termini d'un mes a comptar de l'endemà a la seua publicació. Tot això de conformitat amb el que disposen els articles 107, 114 i 115 de la Llei 30/1992 del Règim Jurídic de les Administracions Públiques i del Procediment Administratiu Comú.  
València, 16 d'abril de 2008.- El director general de Personal: David Barelles Adsuara, la directora general d'Avaluació, Innovació i Qualitat Educativa i de la Formació Professional: Auxiliadora Hernández Miñana.  
ANNEX I  
